Source: http://www.danovecentrum.sk/clanok-z-titulky/inventarizacia-majetku-a-zavazkov-toptema-dc-12-2018.htm
Timestamp: 2019-01-16 00:03:39+00:00

Document:
Koniec účtovného obdobia je vo firmách aj obdobím fyzických inventúr a inventarizácií. Ako pri tom postupovať a ako zaúčtovať inventarizačné rozdiely? Ponúkame aj vzor internej smernice k inventarizácii.
Inventarizáciou sa overuje, či stav majetku, záväzkov a rozdielu majetku a záväzkov v účtovníctve zodpovedá skutočnosti. Povinnosť vykonania inventarizácie majetku, záväzkov a rozdielu majetku a záväzkov ukladá všetkým účtovným jednotkám § 6 ods. 3 zákona o účtovníctve.
Bez vykonania inventarizácie účtovníctvo nespĺňa jednu zo základných požiadaviek stanovených v zákone o účtovníctve, a to zásadu preukázateľnosti. Spôsob vykonania, základné pravidlá a termíny jej vykonania, účtovné záznamy dokladujúce jej vykonanie a výsledky ustanovujú § 29 a § 30 zákona. Vykonaním inventarizácie sa v zmysle § 8 ods. 4 zákona zabezpečuje preukázateľnosť účtovníctva.
Skutočný stav majetku, záväzkov a rozdielu majetku a záväzkov sa zisťuje inventúrou:
fyzickou – pri dlhodobom hmotnom majetku, zásobách v jednotkách množstva, a to spočítaním, vážením, meraním, pri niektorých druhoch nehmotného majetku, napr. pri cenných papieroch v listinnej podobe, pri ceninách a finančnej hotovosti,
dokladovou – pri pohľadávkach, záväzkoch, rozdiele majetku a záväzkov, finančných investíciách, rezervách a pod., pričom správnosť sa overí na základe účtovných dokladov, listín, zmlúv a účtovných zápisov,
kombinovanou – kombináciou dokladovej a fyzickej inventúry, napr. pri pozemkoch, budovách a stavbách.
Inventarizácia sa vykonáva ku dňu, ku ktorému sa zostavuje riadna alebo mimoriadna účtovná závierka.
Postup prác pri inventarizácii (predovšetkým u veľkých účtovných jednotiek) sa musí organizovať tak, aby sa zabezpečilo úplné a správne zistenie skutočného stavu majetku a záväzkov.
pohľadávky po lehote splatnosti, spôsob ich vymáhania, možnosť odpisu pohľadávok, tvorba rezerv, tvorba opravnej položky,
výšku a opodstatnenosť časového rozlíšenia, rezerv a opravných položiek vrátane opodstatnenosti ich trvania,
Skutočné stavy majetku, záväzkov a rozdielu majetku a záväzkov zistené inventúrou sa zaznamenávajú v inventúrnych súpisoch. Inventúrne súpisy sú účtovné záznamy, ktoré preukazujú vykonanie inventúry, sú súčasťou účtovníctva a účtovnej závierky. Inventúrny súpis musí obsahovať údaje vymedzené v § 30 ods. 2 zákona o účtovníctve.
Stav majetku, záväzkov, rozdielu majetku a záväzkov v inventúrnych súpisoch sa porovná so stavom v účtovníctve a výsledky porovnania a priebeh inventarizácie sa uvedú v inventarizačnom zápise.
Inventarizačný zápis je účtovný záznam, ktorým sa preukazuje vecná správnosť účtovníctva, je súčasťou účtovníctva a účtovnej závierky. Inventarizačný zápis musí obsahovať údaje vymedzené v § 30 ods. 2 zákona o účtovníctve.
Inventarizačné rozdiely sa v zmysle § 30 ods. 7 zákona o účtovníctve zaúčtujú do účtovného obdobia, za ktoré sa inventarizáciou overuje stav majetku, záväzkov a rozdielu majetku a záväzkov. To znamená, že inventarizačné rozdiely zistené k poslednému dňu účtovného obdobia sa musia zaúčtovať do tohto účtovného obdobia.
manko, ak zistený skutočný stav je nižší ako stav v účtovníctve a nemožno ho preukázať účtovným záznamom, alebo schodok, ak zistený skutočný stav peňažných prostriedkov a cenín je nižší ako stav v účtovníctve a nemožno ho preukázať účtovným záznamom,
prebytok, ak zistený skutočný stav je vyšší ako stav v účtovníctve a nemožno ho preukázať účtovným záznamom.
Za inventarizačné rozdiely sa nepovažujú:
úbytok materiálu, tovaru a zásob vlastnej výroby do výšky noriem prirodzených úbytkov, v prípade, ak účtovná jednotka má vypracované normy prirodzených úbytkov zásob formou vnútorného predpisu,
škody na majetku bez ohľadu na pôvodcu zavinenia vzniku škody, zákon o účtovníctve v § 26 ods. 6 škodu na majetku definuje ako neodstrániteľné poškodenie, zničenie, odcudzenie alebo stratu majetku, mankom je však inventarizáciou zistené odcudzenie alebo strata majetku,
rozdiely vyplývajúce z úpravy ocenenia majetku a záväzkov, ktoré sa účtujú prostredníctvom opravných položiek, rezerv alebo úpravou ocenenia na reálnu hodnotu.
Inventarizačné rozdiely jednotlivých druhov majetku sa v zmysle postupov účtovania v PÚ účtujú nasledovne:
Dlhodobý hmotný majetok odpisovaný
– manko: zostatková cena chýbajúceho majetku
– manko: vyradenie z evidencie v obstarávacej cene
– prebytok ocenený reálnou hodnotou
01x, 02x
Dlhodobý hmotný majetok neodpisovaný
– prebytok
Zásoby pri spôsobe účtovania A
– manko: materiál, tovar
– manko: zásoby vlastnej výroby
– prebytok: materiál, tovar
– prebytok: zásoby vlastnej výroby
– prebytok, ak k nemu došlo chybným účtovaním: materiál, tovar
Zásoby pri spôsobe účtovania B
– prebytok: zásoby vlastnej výroby – po zaúčtovaní stavu podľa inventarizácie – neúčtuje sa
– prebytok: zásoby vlastnej výroby – pred zaúčtovaním stavu podľa inventarizácie – účtuje sa v priebehu účtovného obdobia
– schodok
335, 378
– schodok, ak nie je dohoda o hmotnej zodpovednosti
Chýbajúce cenné papiere – iba na analytickom účte
– dlhodobé cenné papiere
– krátkodobé cenné papiere
Vzniknuté manká a prebytky nie je možné pri účtovaní vzájomne započítať. Kompenzáciu zakazuje § 7 ods. 5 zákona o účtovníctve.
O všetkých inventarizačných rozdieloch je potrebné účtovať samostatne.
Účtovná jednotka pri inventarizácii zistila, že v účtovníctve nemá evidovaný rozmnožovací stroj. Ide o novozistený dlhodobý hmotný majetok, ktorý ocenila reálnou hodnotou vo výške 2 160 €, zaradila ho do účtovníctva s predpokladanou dobou používania 3 roky a stanovila mesačné účtovné odpisy vo výške 60 € od januára 2019.
Účtovný prípad – rok 2018
Prebytok – zaradenie v reálnej hodnote
Účtovný prípad – rok 2019 až 2021
Ročné účtovné odpisy
Zúčtovanie odpisov – časového rozlíšenia výnosov
Inventarizačné rozdiely pohľadávok a záväzkov sa účtujú:
ak skutočný stav pohľadávok je nižší ako účtovný stav, účtuje sa odpis pohľadávok na ťarchu účtu 546 – Odpis pohľadávky so súvzťažným zápisom v prospech príslušného účtu pohľadávok,
ak skutočný stav pohľadávok je vyšší ako účtovný stav, účtuje sa na ťarchu pohľadávok so súvzťažným zápisom v prospech účtu 648 – Ostatné výnosy z hospodárskej činnosti,
ak skutočný stav záväzkov je nižší ako účtovný stav, rozdiel sa zaúčtuje na ťarchu príslušného účtu záväzkov so súvzťažným zápisom v prospech účtu 648 – Ostatné výnosy z hospodárskej činnosti alebo 668 – Ostatné finančné výnosy,
ak skutočný stav záväzkov je vyšší ako účtovný stav, rozdiel sa zaúčtuje v prospech príslušného účtu záväzkov so súvzťažným zápisom na ťarchu účtu 548 – Ostatné náklady na hospodársku činnosť.
Skutočný stav pohľadávok je nižší ako účtovný stav
31x, 33x,
35x, 37x
Skutočný stav pohľadávok je vyšší ako účtovný stav
Skutočný stav záväzkov je nižší ako účtovný stav
32x, 33x, 36x,
37x, 47x
Skutočný stav záväzkov je vyšší ako účtovný stav
Viac k inventarizácii majetku a záväzkov a vzor interného firemného predpisu: Inventarizácia majetku, záväzkov a rozdielu majetku a záväzkov
Prílohy interného predpisu:
Inventarizácia majetku - vzor smernice
Príloha č. 1 - Časový harmonogram inventarizácie pokladníc
Príloha č. 2 - Poverenie na vykonanie inventarizácie
Príloha č. 3 - Menný zoznam členov inventarizačnej komisie
Príloha č. 4 - Inventúrny súpis peňažných prostriedkov v pokladnici
Príloha č. 5 - Inventúrny súpis dlhodobého hmotného majetku
Príloha č. 6 - Inventarizačný zápis z vykonanej inventúry peňažných prostriedkov
Príloha č. 7 - Inventarizačný zápis z vykonanej inventúry dlhodobého hmotného majetku

References: § 6
 § 29
 § 30
 § 8
 § 30
 § 30
 § 30
 § 26
 § 7